Am terug, Mvovo neem Mapimpi se plek | Netwerk24
Deur Christo Buchner 27 Februarie 2020 11:44
Lukhanyo Am vroeër op die Haaie se toer teen die Hurricanes in aksie. Hy is Saterdag terug as die Haaie se kaptein vir die stryd teen die Reds in Brisbane. Foto: Getty Images
Lukhanyo Am keer ná ’n kort blaaskans terug as senter en kaptein in die plek van Jeremy Ward, terwyl Louis Schreuder ook weer as skrumskakel oorneem by Sanele Nohamba.
Voorlangs is daar twee nuwe flanke, Henco Venter en Dylan Richardson, wat eintlik meestal as haker gebruik word.
Dit beteken James Venter en Tyler Paul kry ruskans.
Die gevaarlike Springbok-vleuel Makazole Mapimpi kry ook ruskans en word deur nog ’n Bok, Lwazi Mvovo, in die nr. 11-trui vervang.
* Haaie: Aphalele Fassi, Madosh Tambwe, Lukhanyo Am (k), André Esterhuizen, Lwazi Mvovo, Curwin Bosch, Louis Schreuder, Sikhumbuzo Notshe, Henco Venter, Dylan Richardson, Hyron Andrews, Ruben van Heerden, Thomas du Toit, Kerron van Vuuren, Ox Nche. PLAASVERVANGERS: Craig Burden, Juan Schoeman, John-Hubert Meyer, Le Roux Roets, Pepsi Buthelezi, Sanele Nohamba, Marius Louw, Jeremy Ward.